སྔ་དྲོའི་ཕྱག་ཚོད་༡༡དང་ཕྱེད་ཀ་ཙམ་ལ་སྦ་ཁིམ་༧དཔལ་གཤེན་བསྟན་ཞུ་རི་ཞིང་གཡུང་དྲུང་ཀུན་གྲགས་གླིང་དུ་འབྱོར་ནས་དགེ་འདུན་པ་རྣམས་ཀྱི་རྔ་གཤང་དུང་གླིང་གི་སྒྲ་དང་བཅས་པའི་སེར་ཕྲེང་དང་སྦ་ཁིམ་གྲོང་གི་གྲོང་དཔོན་ལྷག་པ་དར་བུ་དང་ཤར་པ་ཚོགས་པའི་འགན་འཛིན་དང་དགོན་པའི་གཉེར་པ་པ་སངས་ཤར་པ་གཙོས་དད་ལྡན་མི་མང་གཟབ་སྤྲས་ལེགས་པར་བགྱིས་ལག་ཏུ་ཁ་བཏགས་དཀར་པོ་རེ་བཟུང་ནས་བསྟར་ཕྲེང་དང་ཕྱེ་མར་དང་ཟས་སྣ་དང་སྤོས་འདྲེན་སོགས་ཀྱི་མདུན་བསུས་ནས་ཚོན་མདོག་རྣམ་པར་བཀྲ་བའི་བཀྲ་ཤིས་དར་ལམ་བརྒྱུད་ནས་གདན་འདྲེན་ངང་ཕེབས་བསུ་ཟབ་རྒྱས་ཞུས་ཤིང་།སྒྲ་རྒྱལ་གཤེན་རབ་མཆོད་རྔ་རྒྱས་བརྡུངས་གྲུབ་རྗེས་བླ་མ་མཆོད་པའི་ཆོ་གའི་སྒོ་ནས་མི་འཇིགས་གདོང་ལྔས་བཏེགས་པའི་ཁྲི་འཕང་ལ་མངའ་གསོལ་ཞིང་རང་དགོན་གྱི་བླ་མ་དགེ་བཤེས་ཉི་མ་སེང་གེ་མཆོག་གིས་མཎྡལ་སྐུ་གདུང་ཐུགས་རྟེན་འདེགས་འབུལ་དང་རྣམ་ལྔ་སོགས་རིམ་འབུལ་ཞུས་མཐར་སེར་སྐྱ་མི་མང་རྣམས་ཀྱིས་དབང་བཤར་མཇལ་ཁ་གྲུབ་རྗེས་སྔར་སྲོལ་བཞིན་སྨན་རིའི་བླ་བྲང་ནས་དགེ་འདུན་འདུས་པ་རྒྱ་མཚོར་མང་ཇ་དང་སྐུ་འགྱེད་ཕུལ་བ་དང་།